ai4bharat/Pralekha huggingface dataset:
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 197.74 cr vaccine doses have been administered so far under Nationwide Vaccination Drive
- India's Active caseload currently stands at 1,07,189
- Active cases stand at 0.25%
- Recovery Rate currently at 98.55%
- 14,413 recoveries in the last 24 hours increases Total Recoveries to 4,28,36,906
- 17,070 new cases recorded in the last 24 hours
- Daily positivity rate 
- Weekly Positivity Rate 
- 86.28 cr Total Tests conducted so far; 5,02,150 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 1 जुलै 2022
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 197.74 कोटींचा  टप्पा पार केला आहे. 2,57,61,312 सत्रातून हे लसीकरण पार पडले आहे. देशातील 12 ते 14 वर्ष वयोगटासाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.67 कोटींपेक्षा अधिक किशोरवयीनांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक वर्धक मात्रा देण्यास प्रारंभ झाला आहे.
देशात सध्या उपचाराधीन रुग्णांची संख्या 1,07,189 आहे. देशाच्या एकूण रुग्णसंख्येच्या तुलनेत हे प्रमाण 0.25% आहे. परिणामी, भारतात रुग्ण बरे होण्याचा दर 98.55% आहे. गेल्या 24 तासांत 14,413 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,28,36,906 झाली आहे.
गेल्या 24 तासात 17,070 नव्या रुग्णांची नोंद झाली.
गेल्या 24 तासात एकूण 5,02,150 चाचण्या करण्यात आल्या. भारताने आतापर्यंत एकूण 86.28  कोटींहून अधिक चाचण्या केल्या आहेत. साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 3.59% तर दैनंदिन पॉझिटिव्हिटी दर 3.40% आहे.
इतर अपडेट्स :
- राज्ये आणि केंद्रशासित प्रदेशांकडे कोविड प्रतिबंधक लसींच्या 11.36 कोटीहून अधिक न वापरलेल्या मात्रा अजूनही उपलब्ध आहेत.S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 102
पर्यटन मंत्रालय
‘देखो अपना देश’ उपक्रमाअंतर्गत आयआरसीटीसीतर्फे बाबासाहेब आंबेडकर विशेष यात्रा पॅकेज
नवी दिल्ली, 24 फेब्रुवारी 2023
‘देखो अपना देश’ या उपक्रमाअंतर्गत आयआरसीटीसी तर्फे, बाबासाहेब आंबेडकर विशेष यात्रा पॅकेज घोषित करण्यात आले आहे. या अंतर्गत, डॉ. बाबासाहेब आंबेडकर यांच्या आयुष्याशी संबंधित काही महत्वाच्या ऐतिहासिक स्थळांचे दर्शन प्रवाशांना घेता येणार आहे. बाबासाहेब आंबेडकर पॅकेज यात्रेअंतर्गत, पहिला प्रवास एप्रिल 2023 पासून नवी दिल्लीहून सुरू होईल. ‘देखो अपना देश’ या उपक्रमाअंतर्गत, रेल्वे मंत्रालय, भारतीय रेल्वे खानपान आणि पर्यटन महामंडळ-आयआरसीटीसी सोबत, विविध संकल्पनांवर आधारित, भारत गौरव पर्यटन गाड्या काही विशिष्ट सर्किट्स मध्ये चालवते.
ह्या प्रस्तावित भारत गौरव पर्यटन ट्रेनचा एकूण प्रवास सात रात्री आठ दिवस असा असून, त्याची सुरुवात दिल्लीपासून होणार आहे. पहिला थांबा मध्यप्रदेशात महू -ह्या डॉ आंबेडकरांच्या जन्मस्थानी असेल, त्यानंतर ही गाडी नागपूरला जाईल, जिथून प्रवासी दीक्षाभूमी या नवयान बौद्ध पंथाच्या पवित्र स्थळाला भेट द्यायला जाऊ शकतील. पुढे ही गाडी नागपूरहून सांची इथे जाईल. सांचीच्या प्रेक्षणीय स्थळांमध्ये सुप्रसिद्ध सांची स्तूप आणि इतर बौद्ध स्थळांना भेट देता येईल. त्यापुढे सारनाथ आणि वाराणसीला काशी विश्वनाथ मंदिराच्या दर्शनानंतर शेवटी ही ट्रेन गया इथे जाईल. इथे पर्यटकांना प्रसिद्ध महाबोधी मंदिर आणि इतर बौद्धमठांना भेट देण्यासाठी नेले जाईल. यावेळी या मार्गावरील राजगीर आणि नालंदा आणखी दोन महत्त्वाची बौद्ध स्थळेही दाखवली जातील. हा पर्यटन दौरा शेवटी नवी दिल्लीला येऊन संपेल.
देशांतर्गत पर्यंटनाला चालना देण्यासाठी केंद्र सरकारच्या ‘देखो अपना देश’ या उपक्रमानुसार रेल्वे मंत्रालयाने ही भारत गौरव यात्रा ट्रेन सुरू केली आहे. या ट्रेनच्या पॅकेजची माहिती, आयआरसीटीसीच्या https://www.irctctourism.com. या संकेतस्थळावर उपलब्ध आहे.
S.Kane/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 145
आरोग्य आणि कुटुंब कल्याण मंत्रालय
आयुष्मान भारत प्रधानमंत्री जन आरोग्य योजनेची पांच वर्षे आणि आयुष्मान भारत डिजिटल मिशनची दोन वर्षे यांचे औचित्य साधून आरोग्य मंथन 2023 चे आयोजन
आयुष्मान भारत प्रधानमंत्री जन आरोग्य योजनेला  पाच वर्षे तसेच आयुष्मान भारत डिजिटल मिशनला दोन वर्षे पूर्ण झाल्याचे औचित्य साधत, राष्ट्रीय आरोग्य प्राधिकरण , आरोग्य आणि कुटुंब कल्याण मंत्रालयाने ‘आरोग्य मंथन’ हा विशेष कार्यक्रम आयोजित केला आहे. नवी दिल्लीत विज्ञान भवन इथे होणाऱ्या या दोन दिवसीय कार्यक्रमात, , या दोन योजनांशी संबंधित आव्हाने, सद्यस्थिती आणि अंमलबजावणीच्या सर्वोत्तम पद्धती यावर साधकबाधक चर्चा आणि विचारमंथन केले जाईल.
केंद्रीय आरोग्य आणि कुटुंब कल्याण मंत्री डॉ. मनसुख मांडवीया यांच्या प्रमुख उपस्थितीत आरोग्य मंथन 2023 ची सांगता होणार असून, या कार्यक्रमात त्यांचे मुख्य भाषणही होईल.
आरोग्य आणि कुटुंब कल्याण राज्यमंत्री प्रा. एस. पी. सिंह बघेल, 25 सप्टेंबरला होणाऱ्या उद्घाटन समारंभाचे अध्यक्ष असतील या उद्घाटन समारंभात, आरोग्य आणि कुटुंब कल्याण राज्यमंत्री डॉ. भारती पवार आभासी माध्यमातून आपले भाषण करतील. या कार्यक्रमात, आरोग्य क्षेत्रातील विविध मान्यवर सहभागी होतील. यात राज्य आणि केंद्रशासित प्रदेशातील धोरणकर्ते, राष्ट्रीय स्तरावरील आरोग्य तज्ञ त्याशिवाय शिक्षण क्षेत्र, विचारवंत, उद्योग आणि माध्यमसमूहातील प्रतिनिधी देखील उपस्थित राहतील.
23 सप्टेंबर 2018 रोजी सुरू झालेल्या आयुष्मान भारत पीएम-जय योजनेने आरोग्य, कार्यक्षमता आणि समृद्धीची नवी गाथा लिहिली आहे. 69,000 कोटी रुपये खर्चून, आतापर्यंत सुमारे साडे पाच कोटी गरजू आणि वंचितांना मोफत उपचारांची सुविधा देत, या योजनेने कोट्यवधी गरीब आणि वंचित कुटुंबांसाठी आरोग्य सेवा सुविधा सुनिश्चित केल्या आहेत, तसेच त्यांच्या कुटुंबांची, आजारांवर होणाऱ्या मोठ्या खर्चापासून सुटकाही केली आहे.
27 सप्टेंबर 2021 रोजी सुरू करण्यात आलेली आयुष्मान भारत डिजिटल मिशन ही सरकारची आरोग्य क्षेत्रातील एक अतिशय महत्त्वाकांक्षी योजना आहे. या योजनेचा उद्देश, आरोग्यसेवा व्यवस्थेशी संबंधित विविध भागधारकांना जोडणारी एक डिजिटल साखळी तयार करणे हा आहे. गेल्या 2 वर्षांत, या योजनेअंतर्गत, 45 कोटींहून अधिक आयुष्मान भारत आरोग्य खाती  तयार करण्यात आली आहेत. तसेच, या आभा खात्यांशी 30 कोटींहून अधिक रुग्णांच्या आरोग्यविषयक नोंदी जोडल्या गेल्या आहेत. आरोग्यसेवा बळकट करण्यासाठी डिजिटल तंत्रज्ञानाचा वापर करणे हे या योजनेचे उद्दिष्ट आहे.
भारतातील सार्वत्रिक आरोग्य सेवा व्यवस्थेचे ध्येय साध्य करण्यासाठी दोन्ही प्रमुख आरोग्य सेवा योजनांचा मोठा उपयोग होत आहे. या योजनांमुळे, सर्वांना सहज उपलब्ध, परवडणारी आणि व्यापक आरोग्यसेवा प्रदान करणे शक्य झाले आहे.
आरोग्य मंथन कार्यक्रमात, विविध विषयांवर परिसंवाद तसेच, एबी पीएम -जय आणि आयुष्मान भारत डिजिटल मिशनच्या विविध पैलूविषयी चर्चात्मक सत्रे होणार आहेत. एनएचएच्या सोशल मीडिया हँडल्स वरुन या कार्यक्रमांचे थेट प्रक्षेपण केले जाईल. https://www.youtube.com/@AyushmnaNHA/streams
आरोग्य मंथनविषयी अधिक माहिती जाणून घेण्यासाठी: https://abdm.gov.in/arogyamanthan2023 इथे क्लिक करा.
राष्ट्रपती कार्यालय
चेंज ऑफ गार्ड सोहळा येत्या शनिवारीपासून 0800 ते 0900 वाजता दरम्यान होणार
नवी दिल्ली, 20 मार्च 2023
राष्ट्रपती भवनातील रक्षक बदलाचा चेंज ऑफ गार्ड सोहळा येत्या शनिवारपासून  रात्री 0900 ते 1000 ऐवजी 0800 ते 0900 वाजता दरम्यान संपन्न होणार आहे.
G.Chippalkatti/V.Yadav/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 91
युवा व्यवहार आणि क्रीडा मंत्रालय
केंद्रीय मंत्री अनुराग ठाकूर यांच्या हस्ते हिमाचल प्रदेशात अर्ध मॅरेथॉन विजेत्यांचा सत्कार
केंद्रीय युवा व्यवहार आणि क्रीडा मंत्री अनुराग ठाकूर यांनी आज हिमाचल प्रदेशात अर्ध मॅरेथॉन विजेत्यांचा सत्कार केला. हिमाचल प्रदेशचे राज्यपाल राजेंद्र विश्वनाथ आर्लेकर यांच्या मार्गदर्शनाखाली, केंद्रीय नागरी सेवा सांस्कृतिक आणि क्रीडा मंडळ, भारत सरकारचा कार्मिक आणि प्रशिक्षण विभाग आणि युथ हॉस्टेल असोसिएशन ऑफ इंडिया यांनी संयुक्तरीत्या या अर्ध मॅरेथॉनचे आयोजन केले होते.
पंतप्रधान कार्यालय
पंतप्रधानांनी उत्तर प्रदेशातील रस्ते अपघातात झालेल्या जीवितहानीबद्दल व्यक्त केला शोक; पीडितांसाठी पीएमएनआरएफ कडून मदतनिधी
पंतप्रधान श्री नरेंद्र मोदी यांनी उत्तर प्रदेशातील बाराबंकी येथे झालेल्या रस्ते अपघातातील मृतांप्रती दु:ख व्यक्त केले आहे. पंतप्रधानांनी पीडितांसाठी पंतप्रधान राष्ट्रीय मदत निधीतून  मदतनिधी जाहीर केला आहे.
"उत्तर प्रदेशातील बाराबंकी येथे झालेल्या रस्ते अपघातामुळे तीव्र दुःख झाले. ज्यांनी आपला जीव गमावला त्यांच्या कुटुंबीयांप्रती संवेदना. जखमींसाठी प्रार्थना. पीएमएनआरएफकडून प्रत्येकी 2 लाख रुपये मृतांच्या नातेवाईकांना आणि 50,000 रुपये जखमींना दिले जातील: पंतप्रधान
असे ट्विट पंतप्रधान कार्यालयाने केले आहे
आरोग्य आणि कुटुंब कल्याण मंत्रालय
राज्ये/केंद्रशासित प्रदेशातील कोविड 19 प्रतिबंधक लस उपलब्धतेबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 193.53 कोटींहून अधिक मात्रांचा पुरवठा
राज्ये/केंद्रशासित प्रदेशांकडे अद्याप न वापरलेल्या 12.14 कोटींपेक्षा अधिक मात्रा शिल्लक आणि लसीकरणासाठी उपलब्ध
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड-19 प्रतिबंधक लसीकरणाचा सार्वत्रिकीकरणाचा नवा टप्पा 21 जून 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा विनामूल्य पुरवठा करत त्यांना सहाय्य करत आहे. कोविड -19 प्रतिबंधक लसीकरण मोहीमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,93,53,58,865
|
|
BALANCE AVAILABLE
|
|
12,14,44,4
आतापर्यंत भारत सरकारने राज्य/केंद्रशासित प्रदेशांना लसीच्या 193.53 कोटींहून अधिक  मात्रांचा  आणि थेट राज्य खरेदी श्रेणी द्वारे पुरवठा केला आहे.
कोविड प्रतिबंधक लसीच्या न वापरलेल्या 12.14 कोटींहून  मात्रा राज्ये/केंद्रशासित प्रदेशांकडे शिल्लक असून लसीकरणासाठी उपलब्ध आहेत.
अवजड उद्योग मंत्रालय
राष्ट्रीय इलेक्ट्रिक मोबिलिटी मिशन
नवी दिल्ली, 2 जुलै 2019
इलेक्ट्रिक वाहनांचा जलद गतीने वापर सुरु करण्यासाठी आणि त्यांचे देशात उत्पादन सुरु करण्याच्या दृष्टीने पथदर्शी आराखडा पुरवण्यासाठी नॅशनल इलेक्ट्रिक मोबिलिटी मिशन प्लान  2020 आखण्यात आला आहे. राष्ट्रीय इंधन सुरक्षा वाढवणे, माफक दरातली आणि पर्यावरण स्नेही वाहतूक व्यवस्था पुरवणे तसेच वाहन उत्पादन क्षेत्रात भारतीय उद्योगाने जागतिक स्तरावर अग्रगण्य राहावे हे या आराखड्यामागचे उद्देश आहेत.
केंद्रीय अवजड उद्योग आणि सार्वजनिक उपक्रम मंत्री अरविंद सावंत यांनी काल राज्य सभेत एका लेखी उत्तरात ही माहिती दिली.
एनईएमएमपी 2020 चा एक भाग म्हणून अवजड उद्योग विभागाने 2015 मधे ‘फेम इंडिया’ योजना तयार केली. याचा पहिला टप्पा 1 एप्रिल 2015 मधे 2 वर्षासाठी सुरु करण्यात आला. त्यानंतर या योजनेला आता 31 मार्च 2019 पर्यंत मुदतवाढ मिळाली आहे. मागणीत वाढ करणे, तंत्रज्ञान मंच, प्रायोगिक प्रकल्प, चार्जीग पायाभूत संरचना या चार बाबींद्वारे या योजनेच्या पहिल्या टप्प्यात अंमलबजावणी करण्यात आली.
याच्या आधारावर या योजनेचा दुसरा टप्पा 1 एप्रिल 2019 पासून सुरु करण्यात आला. तीन वर्षासाठीच्या या टप्प्यासाठी 10,000 कोटी रुपयांची तरतूद करण्यात आली आहे.
सार्वजनिक आणि सामायिक वाहतूक व्यवस्थेचे विद्युतीकरण, यासाठी अनुदानाद्वारे 7000 ई-बस, 5 लाख ई तीनचाकी वाहने, 55000 ई चारचाकी प्रवासी वाहने, 10 लाख ई दोन चाकी वाहने यावर प्रामुख्याने लक्ष केंद्रित करण्यात येणार आहे.
खाजगी मालकीची नोंदणी केलेली दोन चाकी वाहनेही या योजनेत समाविष्ट केली जातील. याशिवाय इलेक्ट्रिक वाहनांच्या चार्जींगचा प्रश्न सोडवण्यासाठी निवडक शहरात आणि प्रमुख महामार्गावर चार्जींग संरचना निर्माण केली जाणार आहे.
M.Chopade/N.Chitale/D.Rane
(Visitor Counter : 139
पंतप्रधान कार्यालय
तुर्कस्थान मध्ये आज झालेल्या भूकंपाचा सामना करण्यासाठी सर्वतोपरी सहाय करण्याच्या पंतप्रधानांच्या निर्देशांनुसार, मदत उपाययोजनांवर तातडीने चर्चा करण्यासाठी पंतप्रधान कार्यालयात बैठकीचं आयोजन
तुर्की प्रजासत्ताक सरकारशी समन्वय राखत शोध आणि बचाव पथके, तसेच मदत सामग्री सह वैद्यकीय पथके तुर्कीला रवाना केली जाणार
नवी दिल्ली, 6 फेब्रुवारी 2023
तुर्कस्थान मध्ये आज झालेल्या भूकंपाचा सामना करण्यासाठी सर्वतोपरी सहाय करण्याच्या पंतप्रधानांच्या निर्देशांनुसार तातडीने करायच्या मदत योजनांबद्दल चर्चा करण्यासाठी पंतप्रधानांचे प्रधान सचिव डॉ. पी. के. मिश्रा यांनी साऊथ ब्लॉकमध्ये एक बैठक घेतली. राष्ट्रीय आपत्ती निवारण दल, एन डी आर एफ ची शोध आणि बचाव पथके तसेच मदत सामग्री सह वैद्यकीय पथके तुर्कीला तातडीने रवाना केली जातील असा निर्णय या बैठकीत घेण्यात आला.
विशेष प्रशिक्षित श्वान पथके आणि आवश्यक उपकरणांसह 100 जवानांचा समावेश असलेलली एन डी आर एफ ची दोन पथके भूकंपग्रस्त भागात शोध आणि बचाव कार्यासाठी रवाना होण्यासाठी सज्ज आहेत. याशिवाय प्रशिक्षित डॉक्टर्स आणि निमवैद्यकीय पथकेही अत्यावश्यक औषधांचा साठा घेऊन रवाना होण्यासाठी तयार आहेत. तुर्की प्रजासत्ताक सरकार, अंकारामधील भारतीय दूतावास आणि इस्तंबूलमधील वाणिज्य दूतावास यांच्या समन्वयाने हे मदत साहित्य पोहोचवले जाईल.
या बैठकीला कॅबिनेट सचिव, गृह मंत्रालय, राष्ट्रीय आपत्ती व्यवस्थापन प्राधिकरण – एन डी एम ए , एन डी आर एफ, संरक्षण, परराष्ट्र व्यवहार मंत्रालय , नागरी विमान वाहतूक आणि आरोग्य आणि कुटुंब कल्याण मंत्रालयांचे प्रतिनिधी उपस्थित होते.N.Chitale/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
संरक्षण सचिवांकडून डीजीएनसीसी डिजिटल फोरमचा प्रारंभ
नवी दिल्ली, 24 डिसेंबर 2020
संरक्षण सचिव डॉ. अजय कुमार यांनी आज डीजीएनसीसी डिजिटल फोरमचा प्रारंभ केला. प्रस्तूत डिजिटल फोरम डीजीएनसीसीच्या संकेतस्थळावर आहे. या मंचाच्या माध्यमातून देशभरातले एनसीसी म्हणजेच राष्ट्रीय छात्र सेनेचे छात्र जे विविध उपक्रम राबवतात, त्यांची माहिती आणि अनुभव सामायिक करण्याची सुविधा सर्व छात्रांना मिळणार आहे.
याप्रसंगी बोलताना संरक्षण सचिव म्हणाले, एनसीसीच्या प्रशिक्षण काळामध्ये येणारे अनुभव, प्रशिक्षणाविषयी त्यांच्या प्रतिक्रिया तसेच काही शिफारसी असतील तर सर्व छात्रांना या मंचाच्या माध्यमातून सांगणे शक्य होणार आहे. त्याचबरोबर राष्ट्रीय छात्र सेनेच्यावतीने सर्वजण मिळून सामाजिक सेवेचे कार्य करतात, समाज विकासाचे काम करतात, विविध क्रीडाप्रकार, साहसी खेळांचे आयोजन केले जाते, यांच्याविषयी सर्व माहिती सामायिक करण्यासाठी या मंचाची मदत होणार आहे. त्याचबरोबर छात्रांना राष्ट्रीय सुरक्षा, राष्ट्रीय एकात्मता आणि राष्ट्र निर्माणासंबंधी काही सूचवायचे असेल, तर या डिजिटल मंचाचा उपयोग होणार आहे.
पंतप्रधान नरेंद्र मोदी यांनी डिजिटल इंडियाचे लक्ष्य निश्चित केले आहे, त्यादृष्टीने आणि एनसीसीचे डिजिटायझेशन करण्याच्या दिशेने एक सकारात्मक पाऊल पुढे टाकण्याचे काम एनसीसी डिजिटल फोरममुळे झाले आहे. या माध्यमातून इतर छात्र आणि सामान्य लोकांपर्यंत विविध प्रकारची माहिती पोहोचवता येणार आहे.
या कार्यक्रमाला, एनसीसी लेफ्टनंट जनरल राजीव चोप्रा आणि डीजीएनसीसीच्या मुख्यालयातील इतर वरिष्ठ नागरी आणि लष्करी अधिकारी उपस्थित होते.S.Thakur/S.Bedekar/D.Rane
(Visitor Counter : 192
उपराष्ट्रपती कार्यालय
जगातील नवनव्या घडामोडींसाठी अनुकूल ठरतील अशा पद्धतीने विद्यापीठांनी त्यांच्या अभ्यासक्रमांचा आढावा घेऊन त्यात आवश्यक ते बदल केले पाहिजेत- उपराष्ट्रपती
तांत्रिक संस्थांनी त्यांच्या विद्यार्थ्यांना 5-जी, कृत्रिम बुद्धिमत्ता, रोबो तंत्रज्ञान अशा आधुनिक विद्याशाखांचे प्रशिक्षण द्यावे- उपराष्ट्रपती
ड्रोन्सचे जागतिक केंद्र बनण्याचे सामर्थ्य भारताकडे असल्याचे उपराष्ट्रपतींचे प्रतिपादन
"जगातील नवनव्या घडामोडींसाठी अनुकूल ठरतील अशा पद्धतीने विद्यापीठांनी त्यांच्या अभ्यासक्रमांचा आढावा घेऊन त्यात आवश्यक ते बदल केले पाहिजेत. आणि देशाच्या गरजा समजून घेऊन त्यानुसार नवीन अभ्यासक्रम सुरु केले पाहिजेत" अशी अपेक्षा उपराष्ट्रपती एम. वेंकैय्या नायडू यांनी आज व्यक्त केली.
बेंगळुरूमध्ये पीईएस विद्यापीठाच्या सहाव्या दीक्षान्त समारंभात उपराष्ट्रपती बोलत होते. "चौथी औद्योगिक क्रांती आज आपल्याला साद घालत आहे आणि तिचा उत्तम फायदा उठवण्यासाठी आपल्या विद्यापीठांनी आणि तांत्रिक संस्थांनी विद्यार्थ्यांना 5-जी, कृत्रिम बुद्धिमत्ता, रोबो तंत्रज्ञान अशा आधुनिक विद्याशाखांचे प्रशिक्षण द्यावे", असेही ते म्हणाले.
भारताच्या शिक्षणक्षेत्रातील संपन्न भूतकाळाचा संदर्भ देत उपराष्ट्रपतींनी, भारताला ज्ञानसत्ता म्हणून घडविण्याच्या दृष्टीने तंत्रशिक्षण विद्यापीठांचे महत्त्व विशद केले. अंतराळ क्षेत्रात खासगी उद्योजकांना वाव देण्याच्या सरकारच्या निर्णयाचे त्यांनी कौतुक केले. डीआरडीओ म्हणजे संरक्षण संशोधन आणि विकास संस्था आणि इसरो म्हणजे भारतीय अंतराळ संशोधन संस्था यांच्या सहकार्याने दोन उपग्रहांची निर्मिती व प्रक्षेपण केल्याबद्दल पीईएस विद्यापीठाचे उपराष्ट्रपतींनी कौतुक केले. "आपल्या खासगी संस्था आणि विद्यापीठांनी या संधीचा फायदा उठवून भारताला अंतराळ क्षेत्रात स्वयंपूर्ण आणि तांत्रिकदृष्ट्या प्रगत बनविण्यासाठी प्रयत्न करावेत" असे आवाहनही त्यांनी केले.
त्या दोन उपग्रहांच्या प्रक्षेपणासाठी विद्यार्थ्यांना मार्गदर्शन करणाऱ्या डॉ.व्ही.सांबशिव राव यांचा यावेळी उपराष्ट्रपतींच्या हस्ते सत्कार करण्यात आला.
अर्थव्यवस्थेच्या विभिन्न क्षेत्रांत ड्रोन तंत्रज्ञानामुळे होऊ शकणाऱ्या फायद्यांविषयी सांगताना उपराष्ट्रपतींनी 'ड्रोन्सचे जागतिक केंद्र बनण्याचे सामर्थ्य भारताकडे असल्याचे' प्रतिपादन केले. यासाठी अभिनव संकल्पना आणि नवविचारांच्या बाबतीत परंपरेने चालत आलेले भारताचे सामर्थ्य, माहिती तंत्रज्ञान आणि काटकसर करण्याच्या दृष्टीने उचित अशी भारतातील अभियांत्रिकी, यांच्या मदतीने हे शक्य होईल, असे मत त्यांनी व्यक्त केले. या दृष्टीने कुशल मनुष्यबळ निर्माण करण्याची गरज त्यांनी व्यक्त केली. पीईएस विद्यापीठात ड्रोन तंत्रज्ञानावर आधारित अभ्यासक्रम सुरु करण्याविषयी विचारमंथन होत असल्याबद्दल त्यांनी समाधान व्यक्त केले.
2020 च्या राष्ट्रीय शैक्षणिक धोरणाच्या प्रभावी अंमलबजावणीची गरज त्यांनी व्यक्त केली . तंत्रशिक्षणाचे अभ्यासक्रम विद्यार्थ्यांना त्यांच्या मातृभाषेत अधिक प्रमाणात उपलब्ध करून देण्याचे आवाहन उपराष्ट्रपतींनी विद्यापीठांना केले.
कर्नाटकचे राज्यपाल थावरचंद गेहलोत यांच्यासह विविध मान्यवर या कार्यक्रमासाठी उपस्थित होते.
संरक्षण मंत्रालय
भारतीय हवाई दलाच्या एलएस तेजस लढाऊ विमानाने गोवा किनारपट्टीजवळच्या समुद्रात स्वदेशी बनावटीच्या अस्त्र बियॉन्ड व्हिज्युअल रेंज  या हवेतून हवेत मारा करणाऱ्या क्षेपणास्त्राची केली यशस्वी चाचणी
नवी दिल्ली, 23 ऑगस्ट 2023
भारतीय हवाई दलाच्या हलक्या वजनाच्या लढाऊ विमान  LSP-7 तेजसने 23 ऑगस्ट 2023 रोजी गोवा किनारपट्टी जवळच्या समुद्रात स्वदेशी बनावटीच्या अस्त्र बियॉन्ड व्हिज्युअल रेंज  या हवेतून हवेत मारा करणाऱ्या क्षेपणास्त्राचे यशस्वीपणे प्रक्षेपण केले. सुमारे 20,000 फूट उंचीवर या विमानातून क्षेपणास्त्र सोडण्यात यश मिळाले. या चाचणीची सर्व उद्दिष्टे पूर्ण करणारे हे एक परिपूर्ण उदाहरण ठरेल.
एरोनॉटिकल डेव्हलपमेंट एजन्सी , संरक्षण संशोधन आणि विकास संस्था , हिंदुस्तान एरोनॉटिक्स लिमिटेड  चे चाचणी संचालक आणि शास्त्रज्ञ, यांच्यासह सेंटर फॉर मिलिटरी एअरवर्थिनेस अँड सर्टिफिकेशन  आणि हवाई गुणवत्ता हमी महासंचालक  यांनी या चाचणी प्रक्षेपणाचे परीक्षण केले. या विमानाचे परीक्षण, देखरेख करणाऱ्या दुसऱ्या एका तेजस ट्वीन सीटर विमानानेही केले.
अस्त्र  हे अत्याधुनिक हवेतून हवेत मारा करणारे BVR क्षेपणास्त्र, ध्वनीपेक्षा जास्त वेगाच्या हवाई लक्ष्यांना भेदून नष्ट करते. संरक्षण संशोधन आणि विकास प्रयोगशाळा , संशोधन केंद्र इमरात  आणि DRDO च्या इतर प्रयोगशाळा यांनी एकत्रितपणे त्याची निर्मिती आणि विकास केला आहे. स्वदेशी बनावटीच्या ASTRA BVR क्षेपणास्त्राचे, स्वदेशी तेजस लढाऊ विमानावरून प्रक्षेपण, हे ‘आत्मनिर्भर भारत’ लक्ष्यपूर्तीच्या दिशेने एक महत्वाचे पाउल आहे.
संरक्षण मंत्री राजनाथ सिंह यांनी तेजस-एलसीए वरून क्षेपणास्त्राच्या यशस्वी प्रक्षेपणाबद्दल, ADA, DRDO, CEMILAC, DG-AQA आणि उद्योग यांची प्रशंसा केली आहे. ते म्हणाले की या प्रक्षेपणामुळे तेजसच्या लढाऊ क्षमतेमध्ये लक्षणीय वाढ होईल आणि आयात केलेल्या शस्त्रास्त्रांवरील अवलंबित्व कमी होईल. संरक्षण विभागाचे  सचिव आणि DRDO च्या अध्यक्षांनीही या यशस्वी प्रक्षेपणात सहभागी झालेल्या चमूंचे अभिनंदन केले आहे.
S.Kakade/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 115
संरक्षण मंत्रालय
अखिल भारतीय थल सैनिक शिबिर 2023 चे एनसीसी महासंचालकाच्या हस्ते उद्घाटन
अखिल भारतीय थल सैनिक शिबिराचे दिल्ली कॅंट येथील करिअप्पा परेड ग्राउंडवर 20 सप्टेंबर 2023 रोजी एनसीसी महासंचालक लेफ्टनंट जनरल गुरबीरपाल सिंग यांच्या हस्ते औपचारिक उद्घाटन झाले. सर्व राज्ये आणि केंद्राचा समावेश असलेल्या 17 एनसीसी संचालनालयातून सुमारे 1,547 कॅडेट्सची  यासाठी निवड करण्यात आली आहे. 19 सप्टेंबरपासून सुरू झालेल्या 12 दिवसांच्या शिबिरात, नेमबाजी, अडथळे प्रशिक्षण, नकाशा वाचन आणि इतर व्यावसायिक प्रशिक्षण स्पर्धांसारख्या अनेक प्रशिक्षणात हे जवान सहभागी होतील.
एनसीसी महासंचालकांनी यावेळी सर्व सहभागी प्रशिक्षणार्थींचे स्वागत केले. हे शिबिर अत्यंत मानाचे असून यातील सहभागामुळे जवानांना साहस, शिस्त आणि सन्मानाने परिपूर्ण जीवनाचे दर्शन घडेल. यातून नेतृत्व आणि सौहार्दाची भावना निर्माण होईल असे ते म्हणाले. लष्करी प्रशिक्षणातील ठळक पैलूंबद्दल माहिती देणे, स्पर्धात्मक भावना निर्माण करणे आणि सहभागी जवानांमध्ये शिस्त, नेतृत्व आणि राष्ट्रीय एकात्मतेची भावना वाढवणे हे या शिबिराचे उद्दिष्ट आहे असे त्यांनी सांगितले.
संरक्षण मंत्रालय
कोविड-19 चा वाढता धोका लक्षात घेत सीमा रस्ते संघटनेने पूल बांधणी आणि बर्फ हटवण्याचे काम हाती घेतले
नवी दिल्ली, 28 मार्च 2020
कोविड-19 चा वाढता धोका लक्षात घेत सीमा रस्ते संघटना अर्थात बी आर ओ चे कर्मचारी दापोरीजो पूल  पूर्णपणे बदलण्यासाठी अथक प्रयत्न करत आहेत; हा पूल अरुणाचल प्रदेशमधील अपर सुबांसिरी जिल्ह्यासाठी जीवनाधार असून चीन सीमे नजीकच्या सर्व 451 गावे आणि सुरक्षा दलासाठी दळणवळणाचे एकमेव साधन आहे. स्थानिक प्रशासनाच्या विशेष विनंती नुसार, 23 बीआरटीएफ/प्रकल्प अरुणंक चे कर्मचारी सध्या अस्तित्वात असलेला पूल जीर्णावस्थेत असूनही संपूर्ण जोमाने काम करत आहेत. बीआरओ च्या निवेदनात म्हंटले आहे की, आवश्यक सर्व खबरदारीच्या उपाययोजनांसह नियोजित तारखेपर्यंत दळणवळणाचा हा महत्वपूर्ण मार्ग कार्यन्वित करण्यासाठी आम्ही वचनबद्ध आहोत.
दरम्यान, देशाच्या उत्तरेकडील भागात, सध्या खराब हवामान आणि कोविड-19 ची जोखीम असून देखील बीआरओ, दिवस-रात्र मनाली-लेह सीमेवरील बर्फ हटवण्याचे काम करत आहे जेणेकरून लाहुला खोरे आणि लडाख मधील लोकांना वेळेआधी मदत मिळेल. सध्या रोहतांग फाटा आणि बरलाचाला फाटा वर बर्फ हटवणाऱ्या चार तुकड्या कार्यरत आहेत. बीआरओ कर्मचाऱ्यांना बर्फ हटवण्यासाठी पहिल्यांदाच सरचू साईटवरून बरलाचाला फाटा येथे नेण्यात आले.
सीमा रस्ते संघटना ही संरक्षण मंत्रालयाची एक महत्वपूर्ण शाखा आहे जी, सशस्त्र सैन्याच्या धोरणात्मक गरजा पूर्ण करण्यासाठी अशक्य आणि लांब पल्ल्याच्या सीमावर्ती भागात रस्ते बांधणे आणि त्याच्या देखभालीसाठी पायाभूत सुविधा पुरवण्यात महत्वाची भूमिका बजावते.
B.Gokhale/S.Mhatre/P.Kor
(Visitor Counter : 150
पंतप्रधान कार्यालय
केंद्रीय मंत्री महेंद्र नाथ पांडेय यांनी ‘वसुधैव कुटुंबकम’ या विषयावर लिहिलेला लेख पंतप्रधानांनी केला सामायिक
नवी दिल्ली, 18 एप्रिल 2023
‘वसुधैव कुटुंबकम’ ह्या भारतीय तत्वज्ञानावर केंद्रीय मंत्री डॉ. महेंद्र नाथ पांडेय यांनी लिहिलेला लेख, पंतप्रधान नरेंद्र मोदी यांनी समाजमाध्यमांवर सामायिक केला आहे.
यासंदर्भातील अवजड उद्योग मंत्री डॉ. महेंद्रनाथ पांडेय यांचे एक ट्वीट शेयर करत, पंतप्रधान कार्यालयाने ट्वीट केले आहे,
"केंद्रीय मंत्री श्री @DrMNPandeyMP यांनी लिहिले आहे की, भारत नेहमीच 'वसुधैव कुटुम्बकम' और विश्वबंधुत्व ह्या तत्वांचा पुरस्कर्ता राहिला आहे"
G.Chippalkatti/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
रेल्वे मंत्रालय
2019 मध्ये राष्ट्रीय आणि आंतरराष्ट्रीय स्तरावर भारतीय रेल्वेच्या खेळाडूंची कामगिरी
नवी दिल्ली, 3 जानेवारी 2020
भारतीय रेल्वेच्या खेळाडूंनी 2019 यावर्षात उत्तम कामगिरी करत अनेक पदकं जिंकली तसेच राष्ट्रीय आणि आंतरराष्ट्रीय स्तरावर भारतीय रेल्वे तसेच स्वत:चाही गौरव वाढवला.
रेल्वेच्या पुढील खेळाडूंना 2019-20 दरम्यान पुढील राष्ट्रीय क्रीडा पुरस्कारांनी गौरवण्यात आले.
- बजरंग पुनिया-कुस्ती-राजीव गांधी खेल रत्न
- एस. भास्करन-शरीर सौष्ठव-अर्जुन पुरस्कार
- सोनिया लाथेर-मुष्ठीयुद्ध-अर्जुन पुरस्कार
- चिंगलेनसेना सिंग कांगुजंग-हॉकी-अर्जुन पुरस्कार
- पूनम यादव-क्रिकेट-अर्जुन पुरस्कार
- नितीन किर्तने-टेनिस-ध्यानचंद पुरस्कार
राष्ट्रीय स्तरावर भारतीय रेल्वे संघाने 11 क्रिडा प्रकारात राष्ट्रीय अजिंक्य पद पटकावले.
आंतरराष्ट्रीय स्तरावर रविकुमार बजरंग पुनिया आणि विनेश फोगट हे कुस्तीपटू 2020 मध्ये होणाऱ्या टोकियो ऑलिम्पिक स्पर्धेसाठी पात्र ठरले.
S.Tupe/S.Kane/D.Rane
(Visitor Counter : 113